при изчисляване на производствения капацитет на АН.
 (111)
 В отговор на разгласяването RFPA заяви, че Комисията не е оценила факта, че в периода между 2017 г. и РПРП производственият капацитет на Русия е намалял с 500 000 тона. Освен това според RFPA Комисията не е взела предвид, че размерът и делът на предполагаемия свободен капацитет в Русия като процент от потреблението на АН на Съюза намаляват постоянно през последните пет години. На последно място, RFPA заяви, че предполагаемото увеличение на производствения капацитет на Русия с 400 000 тона след РПРП също следва да се разглежда на фона на значително увеличение на вътрешното потребление на АН в Русия през 2019 г. в сравнение с 2018 г.
 (112)
 Значението на съществуващите свободни мощности не се повлиява само по себе си от намаление на производствения капацитет. Твърдението на RFPA също пренебрегва факта, че след РПРП производственият капацитет на руските производители е нараснал на почти 11 милиона тона. Освен това, въпреки че свободният капацитет по време на РПРП може да е намалял през последния период, той все пак остава значителен, по-специално когато се разглежда във връзка с новосъздадените производствени мощности. По отношение на предполагаемия ръст на вътрешното потребление през 2019 г. в сравнение с 2018 г., дори ако данните, предоставени от RFPA, бъдат приети във вида, в който са представени, те биха показали, че увеличението на руското производство на АН през 2019 г. (в сравнение с 2018 г.) е изпреварило ръста на вътрешното потребление през същия период и в резултат на това износът остава важен за руската промишленост за производство на АН.
 (113)
 RFPA също така твърди, че Комисията е надценила в значителна степен обема на руския капацитет, който може да бъде изнесен за Съюза.
 (114)
 Твърдението на RFPA не се подкрепя от никакви правдоподобни доказателства (вж. също съображения 166—167) в тази връзка. Освен това се припомня, че при настоящия преглед с оглед изтичане на срока на действие на мерките Комисията анализира вероятността за повторно възникване на дъмпинга. При анализа, изложен в раздел 3.3.3, се установява, че насочването на целия или на по-голямата част от свободния капацитет на руските производители е правдоподобна заплаха, която е вероятно да се реализира, ако се допусне срокът на действие на мерките да изтече.
 (115)
 Освен това RFPA заяви, че Комисията е нарушила нейните права на защита, като не е разкрила основанието за установяване на производството и свободния капацитет в Русия. Освен това RFPA твърди, че Комисията не е успяла да обоснове твърдяното увеличение на капацитета.
 (116)
 На първо място, в окончателното разгласяване се посочва източникът на използваните от Комисията данни, както и основата за изчислението на Комисията. Освен това, в случай че са направени корекции на производството/капацитета спрямо изчисленията и оценките на дружеството, е предоставена надлежна обосновка (вж. съображения 102—104 и 106 за повече подробности). Освен това пред всеки отделен производител, включен в извадката, е извършено конкретно разгласяване с подробно обяснение за това как са определени производството и свободният капацитет по време на РПРП, както и след РПРП. С оглед на поверителния характер на конкретната дружествена информация относно